**Leinelä** (ruots. *Lejle*) on Vantaalla Koivukylän kaupunginosan pohjoisosassa sijaitseva asuinalue, joka rajautuu Asolan ja Ilolan kaupunginosiin, ja jonka läheisyydessä on myös Simonkylä. Pohjoisessa Leinelä rajautuu Rekolanmäen isoille metsäalueille, jotka jatkuvat Kulomäkeen saakka. Aluetta palvelee Leinelän rautatieasema. 

Leinelä on suunniteltu yli 2 600 asukkaalle. Alue koostuu lähinnä lähinnä kerrostaloasunnoista, mutta jonkin verran myös rivi- ja paritaloista. Ensimmäiset asukkaat muuttivat Leinelään helmikuussa 2011. Asuinalue on erityisesti lapsiperheiden suosiossa. Leinelässä oli vuonna 2019 Vantaan asuntojen korkein neliöhinta.

Kaupunginosaa on pyritty profiloimaan esimerkiksi julkisten taideteosten avulla.

Palvelut
--------

Alueelta löytyy muutamia peruspalveluita, kuten lähikauppa Alepa.
Leinelässä on pienet peruspalvelut, kuten lähikauppa ja päiväkoti. Lisää palveluita löytyy junamatkan päästä Tikkurilasta sekä muutaman pysäkin bussimatkojen päästä Simonkylän ostoskeskuksesta sekä läheisestä Asolan kauppakeskus Koivukeskuksesta.

Leinelän asemalta on lyhyt matka virkistysalueelle Simonkylänpuistoon , jossa on lenkkipolku, lampia ja talvisin pulkkamäki. Noin kilometrin päässä sijaitsee Malminiityn frisbeegolfrata.

Simonkylän koulu, Simonkallion koulu, Hiekkaharjun koulu ja Koivukylän koulu ovat Leinelästä lähtevien bussiyhteyksien varrella. Yhden pysäkin päässä Hiekkaharjun rautatieaseman läheisyydessä sijaitsee Tikkurilan lukio.

Liikenne
--------

Kehärataan kuuluvalta Leinelän asemalta on noin 25 minuutin suora yhteys Helsinkiin.
Leinelä sijaitsee kesällä 2015 käyttöönotetun Kehäradan varrella Koivukylänväylän pohjoispuolella. Leinelän asemalla pysähtyvät I- ja P-junat, jotka kulkevat eri reittejä Helsinkiin. I-juna yhdistyy lännessä Vantaankosken rataan, ja sen asemiin kuuluvat muun muassa Lentoasema ja Myyrmäki, kun taas P-junalla pääsee pääradalle Hiekkaharjun ja Tikkurilan suuntaan. Noin kolmen minuutin junamatkan päässä olevalta Tikkurilan asemalta on pääradan kaukojunayhteys.

Alueelta on runsaasti linja-autoliikennettä Koivukylän, Havukosken, Päiväkummun ja Korson suuntaan sekä etelään Simonkylään, Viertolaan ja Tikkurilaan.

* Linja-autoliikenne
* **574** (Peijas–Aviapolis–Myyrmäki)
* **623** (Hakaniemi–Peijas)
* **624** (Tikkurila–Ruskeasanta–Ilola–Leinelä–Koivukylä–Päiväkumpu)
* **624N** (Tikkurila–Simonkylä–Leinelä–Ilola)
* **631** (Tikkurila–Korso–Kulomäki)
* **641** (Tikkurila–Leinelä–Hyrylä–Kerava)
* **642** (Leinelä–Ilola–Lahela–Hyrylä)

Katso myös
----------

* Luettelo Vantaan julkisista taideteoksista

Lähteet
-------

1. ↑  Aluejaot: Postinumeroalueet *Vantaan karttapalvelu (kartta.vantaa.fi)*. Viitattu 24.5.2021.
2. 1 2 3  kartta.vantaa.fi (Haku hakusanoilla *Leinelä*, *Leinelän asema*. Valinnat: Aluejaot: *Suuralueet* ja *Kaupunginosat*) Vantaan kaupunki, vantaa.fi. Viitattu 28.6.2016.
3. ↑  Elegantti taidelähiö luonnon keskellä *Kehittyvät kaupungit*.  16.4.2018. Viitattu 13.1.2021.
4. 1 2  Kehäradan ensimmäinen uusi asema valmistui Leinelässä *Rakennuslehti*.  10.10.2013. Viitattu 13.1.2021.
5. ↑  "Meillä ei ole Leinelässä yhtään myymätöntä asuntoa" – Miksi Leinelässä käy kauppa, mutta Kivistössä ei? *Vantaan Sanomat*.  6.9.2019. Viitattu 13.1.2021.
6. ↑  Vantaan kalleimmat asuinneliöt löytyvät Leinelästä – Koko pääkaupunkiseudun jumbosija meni vanhalle vantaalaislähiölle *Vantaan Sanomat*.  9.2.2019. Viitattu 13.1.2021.
7. ↑  *Leinelä - Taide osana arjen elämää* (pdf) (Esite, johon sisältyy kartta valmistuneista ja suunnitteilla olleista julkisista taideteoksista selityksineen)  11/2014. leinela.fi ja vantaa.fi.  Arkistoitu 3.8.2017. Viitattu 28.6.2016.
8. ↑  Vantaan kaupunki: Vantaan lähiluonnossa Simonkylänpuisto *Youtube*.  26.5.2020. Viitattu 13.1.2021.
9. ↑  Kehärata 2015 *hsl.fi*. hsl.fi.  Arkistoitu 15.7.2015.

Aiheesta muualla
----------------

* Kuvia tai muita tiedostoja aiheesta **Leinelä** Wikimedia Commonsissa

* Elegantti taidelähiö luonnon keskellä *Kehittyvät kaupungit*. 16.4.2018.